Sabadell

Sabadell ei eth co-caplòc dera comarca de Valés Occidentau juntament damb Terrassa, dens la província espanhòla de Barcelona, en Catalonha. Ei situada a 20 km de Barcelona, gaireben ar òrle deth flum Ripoll.
Eth municipi ei eth mès important centre dera indústria textila dera lana d'Espanha, tanben sedença d'entrepreses ena indústria metallurgica.

 Toponimia 
Eras fòrmes ancianes son Sauesello, en 955, Sabadello, en 978, Sabatellum, en 1024, Sabbatelli en 1140 https://web.archive.org/web/20040826061207/http://dcvb.iecat.net/ , a Sabadell.

Una teoria explica eth toponim de Sabadell per un ancian mercat deth dissabte supausat, tot com per El Vendrell per un mercat deth diuendres (mès eth nòm d'aquesta darrèra vila pòt aver son origina dens Venerellus, deth latin Venere, «Vènus»). En realitat, es dus Sabadèl,  Sabadell catalan, Sembadèl (o ara -dèu), Samadèth, tot aiçò sembla de formar una seria coërenta, quitament s'ei toponimistes penan a explicar-os (mès i a de nòms galleses en Sap-). Era proposicion de Negre per Sabadèl de la Tronquièra e per Sabadèl del Causse, citada per Basalgas, Sabodellus, sembla una badinada s'ei pas una error (auriá donat regularament *Savosèl) e una autra explicacion per una rasic idronomica preceltica, sabb-, + -at + -ellum Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 120, ei d'aitant mès arbitrària que Sabadèl de la Tronquièra es sus una sèrra. Sabadell s'explicariá benlèu, tot com Collsabadell, per un nòm d'òme Sabbatellum, confirmat, per un nòm personau de femna, Sabatella'', en 985 https://web.archive.org/web/20040826061207/http://dcvb.iecat.net/ , a Sabadell (probablament sense rapòrt damb dissabte).

 Nòtes e referéncies